Кіпарыс вечназялёны

Кіпарыс вечназялёны (Cupressus sempervirens) — від хвойных вечназялёных дрэў .

 Апісанне 
Дрэва вырастае вышынёй 25-30 м, з прамым ствалом да 50-60 см у дыяметры. Лісце цёмна-зялёнае, дыяметр шышак да 3,8 см. Вядома некалькі разнавіднасцяў — з пірамідальнай або разгалістай кронай.

 Пашырэнне 

У прыродзе сустракаецца на поўдні Еўропы і захадзе Азіі, дзе разводзіцца з антычных часоў. Расце даволі хутка, пераносіць працяглую засуху і кароткачасовыя паніжэнні тэмпературы да −20 °C. Дажывае да 2000 гадоў.

У культуры з антычных часоў. Міжнародная Чырвоная кніга лічыць кіпарыс таксонам мінімальнай рызыкі.

 Выкарыстанне 

Культывуюцца часцей за ўсё пірамідальныя формы (напрыклад, у Крыме і на Чарнаморскім узбярэжжы Каўказа). У Турцыі часта высаджваецца на могілках.

 Крыніцы 

Катэгорыя:Кіпарысавыя (падсямейства)
Катэгорыя:Дрэвы
Катэгорыя:Флора Еўразіі
Катэгорыя:Расліны, апісаныя ў 1753 годзе
Катэгорыя:Расліны ў Бібліі